**SMERNICE POUKA NA DALJAVO**

1. Nedelo se vpiše kot manjkajoča domača naloga v Lopolis.
2. Učenci naj opravijo naloge sami, brez pomoči staršev. Bolje je, da naredijo sami, čeprav z napakami, kot pa, da je vse pravilno narejeno a v to niso vložili dovolj samostojnega dela.
3. Učenci morajo povratno informacijo učitelja v spletni učilnici komentirati. Tako učitelj ve, da je učenca povratna informacija dosegla.
4. Vsi izdelki se oddajajo izključno v spletno učilnico do ure, ki jo določi učitelj. Izjema so GOS, LUM, TIT oziroma naloge, ki po strokovni presoji učitelja ne morejo biti narejene v istem dnevu (referati, predstavitve…).
5. Vsak učitelj po potrebi izvede videokonferenco in pripravi video vodiče, saj na tak način vzpostavi bolj pristen odnos med učiteljem in učenci ter jih spodbudi k delu. Videokonference so tudi smiselne za razlago težje snovi. Učitelji ustvarijo tabelo, v katero se vpiše ura in datum videokonference. S tem se izognemo preobremenitvi učencev.
6. Učitelji vzpostavijo individualno komunikacijo (e-pošta) s starši nedejavnega učenca.
7. Pri učencih, ki ne oddajajo nalog, se po povratku v šolo preveri znanje predelane snovi.
8. Navodila za delo učitelji oddamo en dan prej za naslednji dan. Pri poteku dela na daljavo se učitelji držimo urnika, ki bo določen v začetku šolskega leta.
9. Nedejavni učenci: najprej starše o nedelu obvesti dotični učitelj, nato jih obvesti razrednik, sledi svetovalna služba, g. ravnatelj in na koncu se obvesti Center za socialno delo.
10. Na začetku šolskega leta se učencem in staršem (na skupnem roditeljskem sestanku ali z dopisom) predstavijo pravila glede dela na daljavo.

Aktiv OŠ Korena